28/12/2011 | Administración LocalMunicipal
Neda
Exposición pública definitiva da modificación das ordenanzas fiscais números 10, 12, 16 e 17

Aprobación definitiva da modificación das ordenanzas fiscais números: 10, 12, 16 e 17 Por acordo plenario adoptado en sesión extraordinaria celebrada o 3 de novembro de 2011 aprobábase provisionalmente a modificación das ordenanzas fiscais nº 10, nºl2, nº 16ª e nº 17 nos términos que a continuación se transcriben, e non habéndose formulado reclamacións contra dito acordo no prazo e forma fixado no artigo 17.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei das Facendas Locais, faise pública a nova redacción das indicadas ordenanzas fiscais, en cumprimento do disposto polo artigo 17.4 do Real Decreto Lexislativo 2/2004, do 5 de marzo, polo que se aproba o Texto Refundido da Lei das Facendas Locais: Ten a seguinte modificación: Tomaranse como base da presente exacción, para determinalo tipo de cota: c) Lixo doméstico.-Todo residuo ou detrito, embalaxe, recipiente ou envoltura de alimentos, vestidos, calzado, etc. así coma o producto de limpeza dos pisos e vivendas, e os da mesma clase de comercios e industrias. b) Lixo industrial.-Os que se produzan nas industrias distinto do definido no apartado anterior. Establecense as tarifas en función dos días de prestación do servizo á semana, resultando que as cotas tributarias finais serán o resultado de multiplicar a tarifa unitaria polos días de prestación do servizo. As tarifas a aplicar serán as seguintes: Por cada día de prestación do servizo á semana: -Uso doméstico 40,37 € -Uso industrial-comercio por menor 80,79 € -Uso industrial-comercio por maior 121,13 €” Ten a seguinte modificación: En uso das facultades concedidas polos artigos 133.2 e 144 da Constitución e polo artigo 106 da Lei 7/1 985, de 2 de abril, reguladora das Bases de Réxime Local, e de conformidade co disposto nos artigos 15 a 19 do R. D. lexislativo 2/2004, de 5 de marzo, polo que se aproba o texto refundido da Lei reguladora das facendas locais, este Concello establece a Taxa por Licencias de Apertura de Establecementos, a que se refire o artigo 20.4. i) do citado R. D. lexisltativo 2/2004, de 5 de marzo, polo que se aproba o texto refundido da Lei de facendas locais, que se rexerá pola presente ordenanza fiscal, atendendo as súas normas ó disposto no artigo 57 do citado R. D. Lexislativo.1.-A cota tributaría se determinará de acordo coa seguinte tarifa: A) Verificación do cumprimento dos requisitos establecidos na lexislación sectorial cando se trate de actividades non suxeitas a autorización ou control previo relativo a actividades de tramitación ordinaria: 200,00 euros. B) Verificación do cumprimento dos requisitos establecidos na lexislación sectorial cando se trate de actividades non suxeitas a autorización ou control previo relativo a actividades de tramitación especial: 300,00 euros. A contía fixa establecida nos parágrafos A) e B) anteriores, segundo o tipo de actividade, será incrementada por un coeficiente segundo o número de metros cadrados do local onde se desenvolva a actividade: Coeficiente Ata 50 metros cadrados: 1. De 51 metros cadrados a 100 metros cadrados: 1,2. De 101 metros cadrados a 250 metros cadrados: 1,4. De 251 metros cadrados a 500 metros cadrados: 1,6. De 501 metros cadrados a 1000 metros cadrados: 1,8. Máis de 1.000 metros cadrados: 2. C) Cambios de titularidade ou calquera outro suposto de tramitación equivalente que non requira informes técnicos: 90,00 euros.1.-A taxa devéngase e nace a obrigación de contribuír ao se iniciar a actividade municipal que constitúe o feito imponible. Para estes efectos, entenderase iniciada a dita actividade na data de presentación da comunicación previa ou da solicitude de licencia de apertura.2.-De se facer a apertura mediante comunicación previa sen licencia previa, a taxa devengarase ao se iniciar a actividade municipal para determinar se o establecemento reúne ou non as condicións esixibles, con independencia da iniciación do procedemento administrativo que se instrúa para autorizar a apertura ou resolver o fechamento do local.3.-En caso de desestimento formulado polo solicitante con anterioridade á concesión da licencia, as cotas a liquidar serán o 20 por cento das indicadas no artigo 51, sempre que a actividade municipal se iniciase efectivamente. Artigo 8.º.-Normas de xestión.1.-As persoas interesadas na apertura de establecemento industrial ou mercantil presentarán previamente a comunicación previa no Rexistro Xeral, especificando a actividade ou actividades que pretenda desenvolver no local, acompañando os documentos esixidos para cada clase de actividade polas disposicións vixentes.2.-Se despois de efectuada a comunicación previa ou a solicitude de licencia de apertura se varía ou amplía a actividade do local, se alteran as condicións proxectadas ou se amplía o local, estas modificacións deberán comunicarse á Administración Municipal, coas mesmas características do número anterior.3.-Unha vez comunicada o inicio da actividade, en actividades inocuas, ou adoptado o acordo de autorización, en actividades clasificadas, practicarase a liquidación provisional e os suxeitos pasivos estarán obrigados a realizar o ingreso da liquidación resultante nas oficinas da Tesourería municipal ou nas entidades bancarias debidamente autorizadas, utilizando os medios de pago e os prazos que indica o Regulamento xeral de recadación.” Ten a seguinte modificación: A) O padrón comprensivo de tódalas persoas beneficiarias das escolas deportivas será aprobado pola Comisión de Goberno ó inicio do curso, e exposto ó público por unha soa vez, polo espacio de quince días, feito o cal pasarase o cobro; non obstante para cobros posteriores será suficiente o que sexa aprobado polo órgano anterior e calquera persoa que desexe consulta-lo mesmo poderao facer dentro da primeira semana de cada mes, durante a duración de dito curso. A recadación do importe da taxa sera mensual ou bimensual no caso das escolas deportivas e realizarase polo concello mediante recibo. O cobro dos recibos farase de forma preferente mediante domiciliación bancaria, para o cal no momento en que se presenta a solicitude de alta en calquera das Escolas, asinarase polo contratante o correspondente impreso de domiciliación, no que se conteña unha cláusula que manteña a validez de dita domiciliación ata en tanto polo concello non se lle comunique o establecemento bancario a cancelación da mesma. No obstante o anterior o cobro do recibo poderá realizarse tamén por presentación no domicilio dos abonados. No caso dos recibos que se presenten o cobro en establecementos bancarios e sexan devoltos por inexistencia de fondos, o débito notificarase o abonado, quen poderá facelo efectivo nas oficinas do concello no prazo de quince días hábiles sen recargo algún. B) No que respecta ás taxas por uso do pavillón e campo de futbol unha vez confeccionado o padrón de persoas e entidades autorizadas mensualmente, pasaráse a coñecemento da Xunta de Goberno para súa aprobación, feito o cal pasaráse o cobro, e no caso de discrepancia algunha por parte dos afectados coas liquidacións efectuadas, haberá un prazo de cinco días hábiles para solventa-la mesma, solventada a mesma, darase novo prazo para o pago de dito importe. C) As instancias serán informadas pola persoa responsable do servizo, formulando proposta de resolución. De seguido, practicarase a liquidación dos dereitos e taxas oportunas, procedéndose á súa censura pola intervención municipal. A taxa a satisfacer en concepto de matrícula a que se refire a letra D) e a letra F) do artigo 5 da presente Ordenanza só se satisfará a primeira anualidade na que se cause alta na respectiva escola deportiva ou cultural, non devengándose a mesma se existe reiteración na matriculación na respectiva escola municipal ano tras ano. O correspondente órgano da corporación adoptará as resolucións que procedan en canto ó outorgamento e, así mesmo, aprobará a liquidación dos dereitos e taxas correspondentes. A) Estarán exentos do pago do importe de tarifa o Concello de Neda os colexios públicos do concello, así coma as demais entidades e persoas, que considere a Xunta de Goberno de acordo co presente regulamento. B) Abonos Especiais: B.1) Abono familiar: O abono familiar é unha modalidade de pagamento destinada a incentiva-la participacións dos membros da unidade familiar nas escolas deportivas municipais. A esta modalidade só poderán acollerse os veciños de Neda. Terá a consideración de abonado familiar o pai, nai ou titor legal que poderá incluir no seu abono ó conxuxe e fillos que convivan na súa unidade familiar sen aportar ingresos á mesma, sempre nun número mínimo de dous membros (pai, nai, titor, fillo) e/ou actividades da mesma modalidade. As cotas para os abonados familiares hanse determinar aplicando unha reducción do 30% da cota a partir da segunda actividade en que se matricule ou a partir do segundo membro da unidade familiar que o faga. A reducción do 30% non se aplicará á actividade que teña a tarifa máis elevada de entre as que se matriculen os membros da unidade familiar. B.2) Familias numerosas: Aquelas familias que acrediten a condición de familia numerosa terán unha reducción da cota das actividades nas que se matriculen dun 40%. Esta reducción non será acumulativa coa descrita no punto B.1) anterior. B.3) Pensionistas: Aqueles pensionistas que acrediten que os ingresos da súa unidade de convivencia son inferiores ó Salario Mínimo Interprofesional, terán unha reducción da cota das actividades nas que se matriculen dun 30%. Esta reducción non será acumulativa coas descritas nos puntos B.1) e B.2) anteriores. B.4) Suxeitos de escasa capacidade económica. Aqueles suxeitos pasivos da taxa que acrediten unha capacidade económica escasa, poderán solicitar a aplicación dunha reducción da cota das actividades nas que se matriculen de ata o 90%. Poderán ser solicitantes da reducción aquelas unidades familiares de 1-2 membros que non alcancen o 75% do salario mínimo interprofesional, aquelas unidades familiares de 3-4 membros que non alcancen o 85% do salario mínimo interprofesional, e aquelas unidades familiares superios a 4 membros que non alcancen o 100% do salario mínimo interprofesional. A Xunta de Goberno Local, previo informe dos Servivios sociais municipais no que se acredite a meritada capacidade económica escasa e a necesidade de aplicación da bonificación, resolverá o expediente aplicando a reducción que se estime conveniente co límite do 90% da cota antes indicado. Esta reducción non será acumulativa coas descritas nos puntos B.1), B.2) e B.3) anteriores. C) Os equipos de Neda, terán unha reducción do 5% nos prezos de utlización do pavillón polideportivo. Segundo o establecido na lexislación vixente e logo dos informes que se estimen pertinentes, a Xunta de Goberno do Concello poderá outorgar bonificacións sobre o importe dos dereitos da presente tarifa e mesmo a total condonación dos mesmos, sempre que se trate da utilización das instalacións para a celebración de actos organizados con fins benéficos ou culturais de carácter especial, entendendo por tales aqueles que gozan dunha especial relevancia para comunidade local. As persoas ou entidades interesadas na obtención das exencións ou bonificacións establecidas nesta ordenanza instarán o concello, acreditando suficientemente as circunstancias que xustifiquen a súa pretensión, presentando, con dez días de antelación á celebración do acto, a correspondente solicitude no rexistro do concello e poñendo en coñecemento da persoa responsable do pavillón esta cuestión. Os clubes e entidades deportivas do Concello de Neda que organicen actos nas instalacións obxecto desta ordenanza fiscal con carácter periódico, poderán solicita-lo correspondente concerto económico co Concello de Neda. O abeiro do mesmo, as entidades que se acollan a estes terán unha reducción na cota que será fixada o efecto. O pagamento das taxas polas entidades concertantes efectuarase na primeira quincena do mes de decembro, en función das horas de utilización das instalacións e das características das actividades que se realizaran durante estas horas. A aprobación dos devanditos concertos e reduccións, correspóndelle a Comisión de Goberno, previa proposta da Comisión de Cultura.” Ten a seguinte modificacións: A cota a abonar polos suxeitos pasivos consistirá no seguinte: A) Pola utilización de locais do concello (excepto salón casa cultura e salón de actos do concello), para fins distintos ós seguintes, a cantidade de 20,00 €/diarios. B) Pola realización de cursos por entidades privadas satisfarase a cantidade de 30,00 € de matricula no momento de concederse o local, e 10,00 €/mes por persoa matriculada ó inicio de cada período mensual; no caso de períodos inferior ó mes prorratearase en función dos días. C) Pola utilización do salón de actos da casa da cultura ou da casa das Palmeiras, a cantidade de 30,00 € diarios e no caso de cobro de entrada 90,00 €. D) Pola utilización do salón de actos do Concello ou dos salóns de actos da Casa da Cultura e/ou da Casa das Palmeiras para vodas, a cantidade de 120,00 € por cada acto se os contraentes estan empadroados en Neda e a cantidade de 180,00 € por acto se os contraentes non se atopan empadroados en Neda. Fora das anteditas dependencias as tarifas a satisfacer ascenderán a cantidade de 200,00 € por cada acto se os contraentes estan empadroados en Neda e a cantidade de 275,00 € por acto se os contraentes non se atopan empadroados en Neda. E) Pola asistencia a espectáculos no auditorio da Casa da Cultura e na Casa das Palmeiras (teatro, danza, música, etc): a.1. Entrada de adultos.-2,00.-€ a.2. Entrada infantil, > 65 anos, e xoves con carnet xove ou carnet de estudante.-1,00.-€ F) Pola utilización por parte de peregríns do Camiño Inglés a Santiago de Compostela dos distintos locais municipais que puidesen ser habilitados ao efecto (ximnasio municipal, pavillón polideportivo, etc.).-2,00.-€” Contra o acordo de modificación das anteditas ordenanzas fiscais poderá interpoñerse recurso contencioso administrativo da Sala do Contencioso-Administrativo do Tribunal Superior de Xusticia de Galicia no prazo de duos meses, que escomenzará a contar dende a publicación deste anuncio no BOP. Todo elo de conformidade co disposto na Lei 29/98, do 13 de xullo, da xurisdicción contencioso-administrativa. Vila de Neda, 21 de decembro de 2011. O ALCALDE-PRESIDENTE, Asdo.: José Ignacio Cabezón Lorenzo.